b'\n_START_ARTICLE_\nLoches\n_START_SECTION_\nGeografija\n_START_PARAGRAPH_\nKraj le\xc5\xbei v francoski pokrajini Touraine na levem bregu reke Indre, 42 km jugovzhodno od Toursa.\n_START_SECTION_\nUprava\n_START_PARAGRAPH_\nLoches je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Azay-sur-Indre, Beaulieu-l\xc3\xa8s-Loches, Bridor\xc3\xa9, Chambourg-sur-Indre, Chanceaux-pr\xc3\xa8s-Loches, Ch\xc3\xa9digny, Dolus-le-Sec, Ferri\xc3\xa8re-sur-Beaulieu, Perrusson, Reignac-sur-Indre, Saint-Bauld, Saint-Hippolyte, Saint-Jean-Saint-Germain, Saint-Quentin-sur-Indrois, Sennevi\xc3\xa8res, Tauxigny in Verneuil-sur-Indre z 18.790 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Descartes, Grand-Pressigny, Ligueil, Loches, Montr\xc3\xa9sor in Preuilly-sur-Claise z 49.911 prebivalci.\n_START_SECTION_\nZgodovina\n_START_PARAGRAPH_\nLoches, rimski Leucae, je zrasel okoli samostana sv. Oursa, ustanovljenega pribli\xc5\xbeno leta 500, in je pripadal an\xc5\xbeujskim grofom od 886 do 1205. Tega leta ga je zasedel francoski kralj Filip Avgust, pred tem v rokah Ivana Brez de\xc5\xbeele. Grad je bil od sredine 13. stoletja pa vse tja do Karla IX. rezidenca francoskih kraljev.'